ድንበር የለሹ ዓለም ዓቀፍ የጋዜጠኞች መብት ተሟጋች ድርጅት አር.ኤስ.ኤፍ ዛሬ በሚጠናቀቀው የአውሮፓውያኑ 2010 በዓለም ዙሪያ የተገደሉት ጋዜጠኞች ቁጥር ከ2009 ጋር ሲነጻጸር በ25 በመቶ መቀነሱን ከሰሞኑ ይፋ ባደረገው ሪፖርት አስታውቋል።
በ2010 በ25 ሀገራት ከስራቸው ጋር በተያያዘ 57 ጋዜጠኞች መገደላቸውን ያመላከተው የአር.ኤስ. ኤፍ ሪፖርት ፓኪስታን በዓመቱ የጋዜጠኞች ግድያ የበረከተባት ሲል በመጀመሪያ ደረጃ አስቀምጧታል። ሶማሊያ ከ8ቱ ለጋዜጠኞች የከፉ ሀገራት አንዷ ሆና ተጠቅሳለች። መሰረቱን መቅዲሾ ያደረገው ሸበሌ ራዲዮ ሰራተኞቹን በግድያና በስደት እያጣ እንደሆነ ገልጿል። መሳይ መኮንን የሸበሌ ሬዲዮ አዘጋጅን በማነጋገር ያሰናዳው ዘገባ ቀጥሎ ይቀርባል።
መሳይ መኮንን
ነጋሽ መሐመድ